Lo-Renz-O/malagasy-sentence huggingface dataset:
Niompana tamin’ny sehatry ny haifampianarana ity asa fikarohana ity. Nokendrena indrindra mba hanohizana ny asa efa vitan’ireo zoky teo aloha, ary mety hanokatra lalana ho an’ireo zandry any aoriana amina seha-pikarohana vaovao indray. Ity asa fikarohana ity dia natao mba hitondrana tolo-kevitra mikasika ny fanadihadiana asa soratra maneho ny tantaran’ny literatiora an-tsoratra malagasy niantefa tamin’izany ny safidinay noho ny fahatsapana fa mibahan- toerana any amin’ny lisea ny lohahevitra tantaran’ny literatiora sy ny fanadihadiana asa soratra. Tsy manana dingana mazava arahina amin’ny fampianarana haitsikera ara-tantaram-piarahamonina ny ankamaroan’ny mpampianatra. Raha mazava amin’ny mpianatra anefa fa mifanindran-dalana amin’ny fiainam-piarahamonina ny literatiora, dia tsy hihevitra izany ho toy ny nofinofy na rediredin-tsain’ny mpanoratra fotsiny izy ireo. Zava-kinendry tamin’izao asa fikarohana izao ny hanampy ireo tomponandraikitra samihafa voakasika amin’ny fampianarana amin’ny alalan’ny fanomezana ny tolo-kevitra ho fanatsarana. Ny tena nisongadina dia ny fanolorana fomba fiasa ho an’ny mpampianatra, mba hahafahany mibanjina ireto tanjona ireto ao amin’ny mpianatra manokatra ny saina hanana fahatsiarovana ara-tantara
Amin’ny fampianarana izay atao. Ireto misy tolo-kevitra vitsivitsy azo raisina ho fanatanterahana izany fametrahan’ny mpampianatra fitsipi-pifehezana mazava, fanehoana amin’ny mpianatra ny toetra mendrika ny maha mpampianatra, ary ny fahaizana mifehy ny habaka sy ny fotoana mandritra ny fampianarana.
Amin’ny sehetra rehetra izay rahateo moa no maha mpanoratra azy natao hisolon-tena ireo vahoaka hanambara izany mba hisian’ny fivoarana sy ny fandrosoana ary hitovian’ny olombelona rehetra ka hahafahany misitraka ny zony araka ny tokony ho izy. 1.2.1 natiora sy ny tantara fandre amin’ny radio
Ny oharina eto dia ny mpifanandrina, ny anoharana azy dia rainitalata. Rainitalata dia olona manana fomba fisainana hafahafa, be ambo nefa tsy dia nankaiza loatra. Tsy mifanaraka loatra amin’ny zavatra ananany ny ataony amin’ire fananany ireo. Ny trano vaventy no asiam- pandri-baratra fa tsy ny tran bongo. Ny ondry marobe no zaraina ny fandroahana azy hanamora ny asa atao ndrao misy very. Ny vary an-davaka dia vary amin’ny gony maro, telo gony nefa no ananany ka zarainy amin’ny lava-bary miisa telo. Raha mandray io fanoharana io ny elanelam-panahy dia te haneho fa tsy tapi- pahaizana ny roa tonta eo amin’ny fahaiza-miteny nefa mihambo ho izany.
Tsy nifanipaka tamin’izany anefa ny fiheverana kristiana, izay milaza fa mbola mitohy ao aorian’ny fahafatesana ny fiainana. Aminy, tsy fahoriana ny fahafatesana fa lalana iray hiampitana ho any amin’ny fiainana mandrakizay. Taratra ao amin’ny asa soratr’ireto mpanoratra ireto ihany koa izany fiheverana izany ary manamafy ny maha- toerana fitehirizana faty ny fasana hatrany izy ireo.
Ankoatra ireo, misy ihany koa ireo tononkalo malala-drafitra, izany hoe, ireo tononkalo tsy miady rima, nosoratany. Toy ny t5, t53, t56, t63, t71, t82, t95. Mbola azo lazaina fialana amin’ny toe-javatra mahazatra ihany koa izany. Ny rima mifaningotra no rima mateti-piherina ao amin’ny tononkalon’ny r. Fidimanantsoa. Toa fanairana milaza izany, fa nisy toe-javatra nifaningotsingotra teo amin’ny fahazazany. Izany toe-javatra izany no nahatonga ny fony hitomany. Tsapa ihany koa fa matetika, dia ampiarahiny amina andalana roa na efatra ahitana rima mifanjohy ny fiafaran’ny tononkalo ahitana ny rima mifaningotra. Toa maneho izany, fa mangetaheta filaminana sy fitoniana ilay fony mitomany. Na dia mahala-piherina ihany koa aza ny rima mifampisakambina, dia nahitana soritra endriky ny lafika tokana izany. Mbola manamafy ny fisian’ny toe-javatra nifampidipiditra sy nifamahofaho teo amin’ny fahazazan’ny mpanoratra izany. Nampiasa rima hafa sy tononkalo malala-drafitra ihany koa izy. Taratry ny faniriana hiala amin’ny fatopatotry ny fo mitomany izany. Izany rehetra izany no ilazana, fa taratry ny lafika tokana ihany koa ny rima ampiasain’ny r. Rehefa hita izany, ndeha hirosoana ny dingana manaraka, dia ny fijerena ny sori-tsarin’ny fanoratana izany.
Ahitana ny hakanton’ny mpandray anjara fototra ihany koa ao amin’ny f l raha nilaza ny fitafin’i al valine sy i ronald ny mpanoratra. Hoy izy andriamatoa ronald, dia nanao akanjo kingory manga tanora, izay nozairiny tany rio de janero fony izy nandeha nandamina ny raharaham-barotry ny rainy tany amerika. Ny akanjo nanaovan’ny zazavavy al valine kosa dia taffetas mavokely tenona malagasy avy etsy amin’ny usine tamaboha lafin-javatra roa no tian’ny mpanoratra hasongadina eto efa mahavita lamba sy akanjo tsy mena-mitaha amin’izay vita avy any ivelany ny orinasa eto madagasikara efa afaka misahana raharaham-barotra goavana ny tovolahy malagasy. I ronald ohatra, dia efa mahasolo an-drainy ka tonga hatrany rio de janeiro.
Tsoa-kevitra raha momba ny tanjona amin ny fampianarana ny taranja malagasy, na ny tanjon ny ambaratonga faharoa amin ny fampianarana izany, ary indrindra fa ny tanjon ny kilasy faharoa dia tsara ary tena ilaina tokoa. Ny itovizan ireo rehetra ireo dia ny fahabangan ny fampianarana fototra momba ny serasera. Ny taranja malagasy anefa dia tsy mijanona ho taranja tsotra fotsiny ihany fa taranja teny ihany koa. Noho izany dia tokony homarihina tsara ao amin ny fandaharam-pianarana mihitsy ny fampianarana izany isaky ny kilasy rehetra any amin ny ambaratonga faharoa.
Tsy nahazaka ny fanararaotam-pahefana nataon ny mpampiasa azy anefa i sahondra, ka niala tamin ny asany. Namerina nifona tamin ireo nahitany masoandro izy, saingy tsy nahomby izany. Tafiditra niasa tao amin ny sekoly misiona protestanta indray izy, rehefa niova ho malagasy ny lehibe tao. Niezaka nampiana-tena hatrany koa i sahondra, satria te hanala ny bakalôrea dingana voalohany. I rondro, zandriny no namatsy boky ho azy tamin izany. Tsy tapaka nifampita vaovao an-taratasy mantsy izy mirahavavy. Afaka fanadinana i sahondra.
Antony mahatonga ny mpianatra tsy ho afapo antony isan’ny mpianatra isan-jato tsy ilaina amin’ny fiainana 5 22,72 misy fahalalana tsara ho fantatra kanefa tsy ao anaty fandaharam-pianarana 10 45,45 tsy mahakasika ny fiofanana ny vontoatiny 4 18,18 tsy naneho kevitra 3 13,63 fitambarany 22 100
Raha eo amin’ny zatovo efa mifankazatra kosa indray dia tsy misy fanafenan- toetra mihitsy amin’ny resaka hatao fa avy hatrany dia mivantana toy ny fifankazarana andavanandro ihany araka izao hanehoana azy izao ohtra efa nitondra ny laharana 54 , 55 , 57 , 59 , 60 , 61
Hira tsangana ihany koa no anarana iantsoan’ny firaketana ny hira gasy. Azo lazaina araka izany fa misy ifandraisany amin’ny tantara tsangana tokoa izy samy tantara no fototra iorenany ary samy lalaovina an-tsehatra eo anatrehan’ny mpijery izy rehefa avy nianarana nandritra ny fotoana maharitra. Na eo aza anefa ireo toetra iombonany ireo, dia misy lafin-javatra telo tsikaritray fa tena mampiavaka azy ny votoatiny, ny toerana sy ny fotoana anatanterahana azy ary ny fomba fiseho an-tsehatra.
Farany, tsy nisy mpianatra naneho fihetsika ivelany manambara ny tsy fahazoany. Na izany aza tsy azo atao ny manambara fa voarain’ny mpianatra avokoa ny fampianarana nandritra ity seho ity. Mila manomana seho hafa hanomezana haizatra ny mpianatra mba hahafantarana ny fahalalana ananany.
Izany hoe, lazain’ny mpanoratra amin’ny andalana lava, ny setrim-pitiavana an’ilay olon-tiana, sy ireo zavatra miandry azy eo amin’ny fiainany hioirany amin’ny zavamisy eo anivon’ny fiarahamonina. Ankoatra izany niangaliany koa ny andalana antonony.
Miantoka ny fiandrianam-pirenena ny teniny, ny taniny, ny kolontsainy, indrindra fa ny sainam-pirenena sy ny hiram-pirenena. Ireto farany mantsy no marika ivelany hamantarana ny maha firenena ny firenena iray. Izany no antony nanaovan’ny mpanoratra famelabelarana mikasika ny malagasy sy ny fanajana ny hiram-pirenena sy ny sainam-pirenena , v. A, tak.129 tsy vitan’ny hoe maneho ny hasina sy ny fiandrianan’ny firenena ny saina sy ny hiram-pirenena, fa maneho ny herim-pon’ireo tia tanindrazana nanao vy very ny ainy mba hamerenana indray izany zo aman-kasiny firenena izany , hoy izy. Nambarany fa misy olona tsy mahay ny tonon’ny hiram-pirenena sy ny dikan’ny sainam-pirenena akory. Koa tsy
Rima nampiasain’ ny eja misy karazany maromaro ny rima ny rima mifanjohy ny andalana voalohany sy faharoa no miady ary ny fahatelo sy fahaefatra. X x a, a, b, b y y ahitana ity endrika ity ny tononkalon’ ny eja, tsy vitsy izy ireny saingy ohatra ihany no horaisina eto. Ao amin’ ny raha toa any andro , any volana. Raha toa ianao misedra olana sanatria hialany tsiny fa olon-kafa indray no tiany
Amin’ny ankapobeny, ny tian’ny mpanoratra hahatongavana amin’io lahatsoratra io dia ny fanazavana izay nanjo an-drambalo izay ilay vina iombonana. Azo zaraina ho vondrom-pehezankevitra roa ny fomba nanehoana izany. Ny fehezanteny voalohany no itanisana ny hetsika natao tamin-drambalo araka ny filaharany teo amin’ny fotoana. Ny fehezanteny roa kosa no ampahafantarana ny antony nisamborana azy sy ny nahatonga azy hanao ireo hetsika mamoafady ireo.
Hita taratra nandritra ny fizarana asa natao ny tsy fahombiazan ny mpianatra teo amin ny fampianarana fanadihadiana lahatsoratra tao amin ny kilasy natrehinay. Nohamafisin ny vokatry ny tombana teo amin ny haizatra an-tsoratra nampanaovina azy ireo izany ka antony nisafidianana ny lohahevitra hoe paikady ho fanatsarana ny fampianarana fanadihadiana lahatsoratra, kilasy voalohany, lycée moderne ankadikely ilafy
Tsy mitovy ny velarana misy ny fifandraisana, izany hoe ny isan’ny olona mandray anjara ao na ny anjara toerana na ny andraikitra tazomin’ireo olona mandray anjara ireo na ny faharetam-pifandraisana izany. Izany velarana izany no antsoina hoe ambaratongam- pifandraisana ny fifandraisan’olon-droa farafahakeliny, ka izay fifandraisana kelin’ny mpandray anjara izay no antsoina hoe fifandraisan’ny vondrona madinika communication interpersonnel raha toa ka olona na vondron’olona na sokajin’olona no mampita hafatra mankany amin’ny olona maromaro dia fifandraisam-bondrona no hiantsoana azy communication de masse eto dia ilana fampiasam-pitaovana ny fampitana ny hafatra, ka noho ny fisian’izay fitaovana izay no hampielezana na hanapariahana ny hafatra izay antsoina hoe mass medias fampielezam-peo, fahitalavitra, tranonkala misy ihany koa ny fifandraisan’ny vondron’olona roa 2 samihafa kolontsaina na samihafa firenena communication interculturalité .
Solohery ranarison, ny tsikera samihafa fampiasa amin’ny fandinihana haisoratra , aingam- pivoarana, laharana manokana, antananarivo, 1971, tak.71. 12 tzvetan todorov et roman jackobson, théorie de la littérature, textes des formalistes russes réunis, présentés et traduits par tzvetan todorov, seuil, paris, 1965, tak.37 c’est le principe de spécification et de concrétisation de la science qui était le principe organisateur de la méthode formelle
Manana safidy amin’ny toerana izay asehony ao amin’ny tantara soratany ny mpanoratra tsirairay. Samy manana ny tetika hanehoany azy ireny izy ireo mba hoentina manintona ny mpamaky. Amin’ny ankapobeny dia toerana efa niainan’ny mpanoratra no lazainy ao anatin’ny asa sorany, ary vinavinainy fa hain’ny mpamaky ihany koa. Miankina amin’ny fahaizan’ny mpanoratra maneho ireny toerana ireny no mahatonga ny mpamaky ho voasarika. Manana ny heviny maro ny habaka ao amin’ny tantara foronina, ary indraindray dia azo amaritana ny mahaizy azy ny tantara foronina iray izany. Araka ny nambaran’i emilson daniel andriamalala, dia mitovy ny angano sy ny tantara foronina raha apetraky ny mpanoratra any amin’ny toerana tsy misy, ny tantara. Hoy izy ohatra angaha misy olona manao tantara ka any amin’ny tany tsy fantatra any no ametrahany ny zavatra tantarainy ; dia izay angaha no atao hoe savoan-danitra, ka na dia tantara foronina aza dia tsy hitako izay maha tantara azy fa karazana angano 45. Ireto avy no azo resahina raha hitsikera ny habaka ao amin’ny fa velona indray ny toerana nisy ny mpanoratra teo am-panoratana ny tantara, ny toerana misy ny mpamaky tolorana ny tantara, ny toerana ao amin’ny vontoatin’ny tantara, ny toetoetry ny habaka ary ny tekinikan’ny fanoritsoritana ny habaka.
Ny toetra amam-pihetsika hoy ny bokin’ny ohabolana fitaka ny fahatsaram-bika, ary zava-poana ny fahatsaran-tarehy; fa ny vehivavy matahotra an’i jehovah ihany no hoderaina. 110 izany hoe na dia eo aza ny hatsaran-tarehy amam-bikan’ny vehivavy iray, dia tsinontsinona izany raha tsy misy fahatahorana an’andriamanitra ao aminy, izay manefy azy hanana toetra tsara. Araka izany, ny toetra amam-pihetsika ihany koa dia mety hambabo ny fon’ny olona iray mba ho tia haja aza manahy ianao ry ando a! Zokinao 20 taona iny! Efa amboamboarina fotsiny ny endriny. Tsinontsinona iny raha mihaingo kely ianao. Ando sadaikatra be aho ry haja vao tsy nanao ahy hoe indrý intsony ianao. Menatra aho ka! Mbola tsy nitia izany aho hatrizay niainako. Haja izay no tena itiavako anao! Fo madio no noraisiko avy taminao, ary vatana madio ihany koa no hosantariko. Tsy misy pentina ny fahatsoranao nanaiky ny ho vadiko ry ando! 111
Ny asa ambaran’ny hitantana koa dia tsy mandeha irery fa tsy maintsy misy olona iray iharan’ny asa. Mety ho azon’ny mpifankatia atao ny mifampitantana eny rehetra eny nefa eto dia voalaza fa rehefa midim-pidinana ihany. Izany hoe, ilaina ny olon-tiana atao karazana andry, tohana iankinana rehefa misy zavatra mahazo. Mifanohitohin-tsy ho lavo ny mpifankatia. Azo heverina ho toy ny mpankahery koa ny mpifankatia rehefa misy olana lehibe sarotra atrehina eo amin’ny fiainana. Izany no hita ao amin’ny hoe atosiko miaka-piakarana. Ny fiakarana dia lalana sarotra diavina ary mila hery sy tanjaka vao mety ahafaka azy. Ary na dia eny an-tenantenan-dalana aza dia mety ho potraka na fanina raha tsy misy mpanosika. Izany hoe, mila fiaraha- mientana ny fitiavana. Noho izany, amin’io ohatra 50 dia teny ankolaka daholo no nampiasaina eto entina mandresy lahatra ilay olona itenenana.
Nivoitra tao anatin’izany ny fahazoan’ny hasim-peo iray mitana anjara asa na tsia. Tamin’ny alalan’ny famahavahana ny fanombanana no namoirana izany fahafahana mitana anjara asa izany izay nojerena teo amin’ny iray tarika sy iray karazana. Nisongadina tamin’izany ny fiovam-peo fiotana sy ny fihasamihafana izay maneho ny fahafahana mitana anjara asa na tsia. Araka ny haitsikera nampiasainay, tsy misy fahafahana mitana anjara asa eo amin’ny hasim-peo eo amin’ireo fiovana azo tombanana sy miota ; afaka mitana anjara asa kosa ireo fiovana tsy azo tombanana sy mihasamihafa. Eo amin’ny fandinihana ny faran-teny mikatona tapany mihovitra tr? , misy ny fiotana eo amin’ny iray karazana eo amin’ny faran-teny -tra sy faran-teny -ka na faran-teny -na rehefa endrika iray ihany no isehoan’ireo faran-teny ireo ao amin’ny endrika am-panovanana ; ka amin’izany dia very ny fahafahana mitana anjara asa eo amin’ireo hasim-peo mifampiota ireo. Foana ny anjara asa fanavahana nananan’ireo hasim-peo ireo tany am-boalohany. Ny fifanoheran’ny toetra antenantenany ? Afara eo amin’ny fifanoherana tr ? K eo amin’ny fari-panononana ao amin’ny endrika fototeny dia miota taorian’ny kambam-peo ka nanafoana ny anjara asa fanavahana teo amin’ireo hasim-peo roa ireo. Eo amin’ny fandinihana ny fihasamihafana kosa, misy ny fihasamihafana rehefa renifeo roa no fanovan’ny faran-teny mikatona tapany mihovitra t ao amin’ny endrika am-panovanana ka amin’izany dia manana safidy ny mpampiasa teny amin’izay fanova ampiasainy arakaraka ny tiany ambara. Amin’izany ireo fanova ireo dia manana anjara asa manavaka izay no vokatra azo tamin’ity fikarohana ity izay azo lazaina fa ilaina eo amin’ny fitsipiky ny teny mba tsy hahadiso ny mpampiasa teny eo am-panovanana ny fototeny manana faran- teny mikatona tapany mihovitra tr? Misy amin’ireo olana no voavaha, misy kosa tsy voavaha ; izany anton-javatra izany dia ahafahana milaza fa tsy tonga lafatra akory ity boky ity fa fanampim-panazavana mikasika ny fandinihana ny fiovam-peo eo amin’ny faran-teny mikatona tapany mihovitra t? R iharan’ny fanovanana. Ity fikarohana ity dia manampy ireo mpampiasa teny eo amin’ny fanoratana ny teny malagasy fa indrindra eo amin’ny famahavahana ny fitsipika. Amin’izao andron’ny fivoarana sy ny teknolojia izao, mbola azo atao tsara ny mampihatra ity asa fikarohana ity eo amin’ny sehatry ny hairaha amin’ny alalan’ireo vokatra ireo ka hanaovana izany vokatra izany ho azo atao fanitsiana mandeha ho azy eo amin’ny fanoratana ny teny malagasy. Mbola azo atao
Abstract this recherch is about the reslult of the developpement action in the commune rurale andramasina who is in the region analamanga and has a relation or cooperation with the people and the zanaka am-pielezana that was between 2008-2015. The big idea and the first project of this commune is the deveppement of family life on the middle of them. Next, the reason of decentralization are the responsabilities taking by the leader, the functionary, the young people and someone. Our work has three parts the first describe about of the place, socially, economic life and the natural richness in the commune. And this second parts we was talking about their developpement action with national fund and word fund. At last there is the critical and remarks of the result about the developpement in andramasina, a lot of all we give advice and suggestion to.
Ireo tononkalo roa ireo dia milaza, fa ny tsiky no manintona sy mambabo ny tovolahy iray ka mahatonga azy ho taitra amin’ny tovovavy. Hamafisin ’ i sitraka izany amin’ny hoe izy nitsiky 69 izy nitsiky no nampivoha ny foko nihidy izy nitsiky no nambabo ny saiko izay fatra-pifidy izy nitsiky no nampiova ny fomba fijeriko izy nitsiky dia ampy nandresy izay fara-heriko
Fananana fomba fiasa milamina tsara anisany fanampiana ny saina ny fahaizana mandamina ny asa sy ny fotoana. Koa tsara raha arindra ny zavatra ampanaovina ny saina mba tsy hampikorontana sy hampandreraka azy. Tokony ho asa tokana ihany no ampisahanina ny saina ao anatin’ny fotoana voatokana amin’ny maha tokana azy. Manafaingana ny fiasany izany firindrana izany. Ampirisihina àry ireo mpianatra mba hahay handrindra ny asany sy ny fandaharam- potoanany satria antoky ny fahombiazan’ny sainy izany.
Ny lohatenin-desona ohatra ny marina ny tahirin-kevitra nampiasaina boky na gazety boky na fitaovana hafa nilain’ny mpampianatra tamin’ny fanomanana ny lesona, manala ny olana mety hitranga amin’ny mpampianatra raha misy mpandinika manana fomba fijery hafa ny fitaovana izay ilaina amin’ny fitondrana ny lesona ohatra lahatsoratra, horonam-peo, resaka ifanaovana ny tanjona
Sociologue victorine randrianarivo, les filles en detresse ont besoin d’entendre des histoires de femmes exemplaires pour qu’elles puissent avancer aussi dans leur vie in doc. Un pas de plus pour la promotion de l’éducation des filles malgaches. 134resaka nifanaovana tamin-dramatoa christine, renin’i john 17 taona , zazalahy nahabevohoka zazavavy 15 taona mbola mpianatra.
Ny épizeuxe dia tamberim-boan-teny na andian-teny mifanesy, tsy misy mpampitohy. Ohatra ny vola, ny vola, ny volany, ihany no tena tetehina aloha mba ho lany 164 misy fanantitranterana ihany koa eo anterin’ny mpanoratra, fa ny vola ihany no tena takin’ny toaka sy ny loka. Ny vola izay heverin’ny olona sasany ho anisan’ny hozatry ny fiainana. Natao hamelona ny tena sy ny ankohonana, kanefa lany amin’ny toaka fotsiny. Itarihiny ny mpiara-belona aminy tsy hirona amin’ireo zava-dratsy ireo ny’’épizeuxe’’ eto.
Fehiny nahatsapa ny vahoaka fa tsy rariny ny nataon’ny fanjakana. Tsy toy ny fitondran’ny ray aman-dreny ny zanany intsony ny fitondran’izy ireo ny malagasy, fa toy ny fitondran-drenikely, dia ilay renikely mpampijaly zana-bady. Nanosika ny olona hanohitra ny mpitondra, tamin’ny alalan’ny tolona izany. Tsy natoky azy ireo intsony ny olona. Takany manko fa tsy nihevitra izay hahasoa ny sarambabem-bahoaka akory izy ireo. Tsy mahagaga raha lahatsoratra mampirisika ny mpamaky tsy hatahotra ny mpitondra sy tsy hanaraka am-bokony izay baiko omen’izy ireo no tsy navoakan’ny mpanoratra. Tsy tokony hitanondri-dava sy hipetrapetra-potsiny ny vahoaka, raha tiany ny hahazo ny fahaleovan-tenam-pireneny, na dia hisy rà latsaka aza. Tany amin’ny tantaram-pitiavana no nandefasan’ny mpanakanto izany hafatra izany hafatra mafonja ho fiarovana ny maha-malagasy azy izany.
Natao hampahafantarana ny kanto rehetra avy amin’ny mpihira ny fampisehoana na ny fiakarana an-tsehatra izay ataony. Mandritra ny fotoana anatanterahana izany, misy hatrany ny fihetsika na zavatra tiany sy andrasany amin’ny mpijery azy ary koa ny tsy ankasitrahany. Tsy mijanona eo amin’ny toerana na faritra iray anefa, rehefa manao fampisehoana fa mandeha mitety faritra maro araka izay azo atao. ’ndeha ary hofantarintsika sy horesahana ny momba ireo lafin- javatra telo ireo.
Endrika anatiny ahitana efitra 8 mitomandavana, simenitra no itsahana, miloko tapany ambony fotsy, ambany grenat ny rindrina anatiny. Misy plafond lehibe ny tabilao ary misy estrade eo ambaniny. Dabilio1 ipetrahan’ny ankizy roa latabatry ny mpampianatra efitra 2 tsy mitovy avy, ka ny 1 lakilasy, ny 1 tsy miasa. Misy tabilao lehibe estrade latabatry ny mpampianatra eo amin’ny zoron-drindrina atsimo andrefana. Simenitra ihany koa no ao anatiny. Dabilio 2 isan’ankizy. Tahirin-kevitra taratasy fanadihadiana nofenoin’ny tale, 2015
Ny lahateny mandresy lahatra dia manao izay haneken ny olona itenenana ny hevitry ny mpiteny. Ny zavatra voaporofo marina, tsy azo iadian-kevitra, ny fiheverana iombonana, ny fahefana, izany no entina mandresy lahatra misy ny lahateny mandresy lahatra ataon ny mpiteny fotsiny, fa tsy andraisan ny itenenana anjara. Misy kosa ny fifandresen- dahatra mivantana eo amin ny roa tonta.
Tsy tonga lafatra amin’ny fahafenoana akory izao asa fikarohana izao. Koa am-pitiavana no andraisanay ny tsikera rehetra teraka avy amin’ity asa fikarohana ity, hanatevenana sy hanatsarana izany. Ary irinay ny hisian’ny hetaheta vaovao mipoitra avy amin’ny famakiana izao asa izao. Tsy mitsaha-miova sy mivoatra mantsy ny fiarahamonina, ka mitaky fomba fiasa mifanaraka amin’izany hatrany.
Ny lafiny toe-karena mbola voasokajy ho anisan’ny tany mahantra indrindra i madagasikara. Raha ny navoakan’ny pnud ny taona 2007, dia faha 145 amin’ny 182 ny laharana misy azy.83 toy ny tany mahantra rehetra, dia ny fambolena sy ny fiompiana no foto-piveloman’ny olona. Noho izany, ireo sehatra ireo no nifotoran’ny mpitondra hampandrosoana ny firenena. Ny taona 2007, nanomboka ny fanatanterahana ny map mba hitondrana fampandrosoana haingana sy maharitra. Mba hahafahana mitondra fanazavana misimisy kokoa momba ny lafiny toe-karena, ndeha hovahavana manokana ireto lafin-javatra ireto ny fambolena sy fiompiana, ny varotra, ny toe-bola, ny orinasa. Ny fambolena sy fiompiana nanao ezaka ny fanjakana hampirisihana ny tantsaha hamboly sy hiompy. Teo amin’ny fambolena, ohatra, nisy ny fiaraha-miasa tamin’ny amerikanina tamin’ny alalan’ny fanomezan-tany hovolena ho an’ireo tantsaha. Anisan’ny nahazo anjara tamin’izany amoron’i mania.84 namatsy vola ho amin’ny voly vary riz hybrides ny sinoa. 85 toy izany ihany koa ny fao ho fampitomboana ny voka-bary gazety ngah, 30 ôkitôbira 2007, lah 1174, p 2 na izany aza anefa, tsy nahavita tena ara-tsakafo ihany ny malagasy, fa tsy maintsy nanafatra avy any ivelany. Anisan’ny vahaolana noraisin’ny fanjakana ihany koa ny fambolena apemba atao fanampin-tsakafo sorgho tsy natao ambanin-javatra ihany koa ny fiompiana; teo ohatra ny fiaraha-miasa tamin’i nouvelle zelande ho fanatsarana ny biby fiompy. Ny varotra potika ny toe-karena malagasy raha ny sehatry ny varotra no jerena ny fibosesehan’ny entana vahiny, ny tsy fifandanjana eo amin’ny fifanakalozana no nambara fa anton’izany. Nitobaka be ny entana sinoa teto madagasikara, ka nanimba ny entana malagasy.
Mampirindra ny fiainam-piarahamonina ny fisian’ny lamim-piarahamonina. Mametraka ny fitsipika mifehy sy fandraisana andraikitry ny tsirairay izany. Adidy goavana iantsorohan’ny fitondrana ny mandrindra ny filaminana eo anivon’ny vahoaka. Raha tsy mandray andraikitra amin’izany izy ireo dia miteraka ahiahy sy tahotra eo anivon’ny mponina ary manimba tanteraka ny lafiny famokarana ka mety hampahantra ny mponina. Endrika roa no isehoan’ny lamim-piarahamonina ao an-toerana ny lamim- piarahamonina nentin-drazana sy ny lamim-piarahamonina ara-panjakana.